CELEX: 22022D1078
Language: sl
Date: 2022-02-04 00:00:00
Title: Sklep Skupnega odbora EGP št. 30/2022 z dne 4. februarja 2022 o začetku veljavnosti Sklepa Skupnega odbora EGP št. 371/2021 z dne 10. decembra 2021 [2022/1078]

30.6.2022   
               
               
                  SL
               
               
                  Uradni list Evropske unije
               
               
                  L 175/48
               
            
         SKLEP SKUPNEGA ODBORA EGP št. 30/2022
         z dne 4. februarja 2022
         o začetku veljavnosti Sklepa Skupnega odbora EGP št. 371/2021 z dne 10. decembra 2021 [2022/1078]
         SKUPNI ODBOR EGP JE –
         ob upoštevanju Sporazuma o Evropskem gospodarskem prostoru (v nadaljnjem besedilu: Sporazum EGP) in zlasti člena 98 Sporazuma EGP,
         ob upoštevanju naslednjega:
         
                     (1)
                  
                  
                     Uredba (EU) 2019/5 Evropskega parlamenta in Sveta z dne 11. decembra 2018 o spremembi Uredbe (ES) št. 726/2004 o postopkih Skupnosti za pridobitev dovoljenja za promet in nadzor zdravil za humano in veterinarsko uporabo ter o ustanovitvi Evropske agencije za zdravila, Uredbe (ES) št. 1901/2006 o zdravilih za pediatrično uporabo in Direktive 2001/83/ES o zakoniku Skupnosti o zdravilih za uporabo v humani medicini (1) in Uredba (EU) 2019/6 Evropskega parlamenta in Sveta z dne 11. decembra 2018 o zdravilih za uporabo v veterinarski medicini in razveljavitvi Direktive 2001/82/ES (2) sta bili vključeni v Sporazum EGP s Sklepom Skupnega odbora EGP št. 371/2021 z dne 10. decembra 2021 (3).
                  
               
                     (2)
                  
                  
                     Sklep Skupnega odbora EGP št. 371/2021 z dne 10. decembra 2021 bi moral začeti veljati dan po predložitvi zadnjega uradnega obvestila v skladu s členom 103(1) Sporazuma EGP v zvezi z navedenim sklepom –
                  
               SPREJEL NASLEDNJI SKLEP:
         
            Člen 1
            Ne glede na njegov člen 5 začne Sklep Skupnega odbora EGP št. 371/2021 z dne 10. decembra 2021 veljati dan po predložitvi zadnjega uradnega obvestila v skladu s členom 103(1) Sporazuma EGP v zvezi z navedenim sklepom.
         
         
            Člen 2
            Ta sklep začne veljati 5. februarja 2022 ali dan po predložitvi zadnjega uradnega obvestila v skladu s členom 103(1) Sporazuma EGP (*), pri čemer se upošteva poznejši datum.
         
         
            Člen 3
            Ta sklep se objavi v sklopu EGP Uradnega lista Evropske unije in Dopolnilu EGP k Uradnemu listu Evropske unije.
         
         
            V Bruslju, 4. februarja 2022
            
               
                  Za Skupni odbor EGP
               
               
                  predsednik
               
               Nicolas VON LINGEN
            
         
         
            (1)  UL L 4, 7.1.2019, str. 24.
         
            (2)  UL L 4, 7.1.2019, str. 43.
         
            (3)  Še ni objavljen v Uradnem listu.
         
            (*)  Navedena ni nobena ustavna zahteva.